《相和歌辞。野田黄雀行》
唐代·储光羲

啧啧野田雀，不知躯体微。闲穿深蒿里，争食复争飞。

穷老一颓深，枣多桑树稀。无枣犹可食，无桑何以衣。

萧条空仓暮，相引时来归。邪路岂不捷，渚田岂不肥。

水长路且坏，恻恻与心违。

作者简介：储光羲（约706—763）唐代官员，润州延陵人，祖籍兖州。田园山水诗派代表诗人之一。开元十四年（726年）举进士，授冯翊县尉，转汜水、安宣、下邽等地县尉。因仕途失意，遂隐居终南山。后复出任太祝，世称储太祝，官至监察御史。安史之乱中，叛军攻陷长安，被俘，迫受伪职。乱平，自归朝廷请罪，被系下狱，有《狱中贻姚张薛李郑柳诸公》诗，后贬谪岭南。江南储氏多为光羲公后裔，尊称为“江南储氏之祖”。